Ակտիվիստ Անի Մնացականյանը NEWS.am Medicine-ի թղթակցին հայտնեց, որ 3 մեքենաներով կամավորները Հայկի որոնումները շարունակել են ամբողջ գիշերը: Այսօր առավոտից որոնումները շարունակվում են, որոնց միացել են մնացյալ ակտիվիստները, ինչպես նաեւ հարեւան գյուղերի մի քանի բնակիչներ: Այսօր առավոտյան ակտիվիստները նաեւ օդապարիկ են օգտագործել, որ տեղանքը երկնքից զննեն: Կամավորներից մեկը նաեւ խոստացել է վարժեցրած շներ տրամադրել, որոնք որոնումներին կօգնեն: